કેન્દ્ર સરકાર દ્વારા કૃષિ વિકાસ અર્થે અનેક આયામો નવા મૂકાયા. નવ કરોડ ખેડૂતોને મૃદ્રા સ્વાસ્થ્ય કાર્ડ ઉપલબ્ધ કરાવ્યું, દેશના બી.પી.એલ. ગ્રાહકોને ૨ થી ૩ રૂપિયે કિલો ઘઉં - ચોખાની કૃષિ પેદાશો પ્રાપ્ત કરાવાઈ છે. પ્રધાનમંત્રી કૃષિ સિંચાઈ યોજના અંતર્ગત ૯૯ પ્રોજેકટોને વર્ષ ૨૦૧૯ સુધીમાં પૂર્ણ કરવાની નેમ થઈ. સરકાર ૨૦૨૨ સુધીમાં ખેડૂતોની આવક ડબલ કરવા પ્રતિબદ્ધ છે. દેશભરમાં ખેતપેદાશો ઓનલાઈન વેચાય છે, ૩૬ હજાર કરોડ રૂપિયાથી વધુ ખેતઉત્પાદન ડિઝીટલ રાષ્ટ્રિય કૃષિબજારમાં વેચાઈ ચૂક્યા છે. માઈક્રો સિંચાઈનું પ્રમાણ વધે તેવા પ્રયત્નો થઈ રહ્યા છે.